**PRAVOPISNÉ CVIČENIE**

**Doplň chýbajúce písmená.**

Okolie ná\_\_ho mesta bolo od nepam\_\_ti bohaté na vzácne kov\_\_. Ob\_\_vatelia ich už od\_\_ávna ťažili. Podľa \_\_šetkého práve toto bola najdôležitejšia príčina, prečo \_\_horský kráľ Belo IV. pov\_\_šil v roku 1255 niekdajšiu osadu na mesto. Udelením mestsk\_\_ch práv Banskej Bystrici súviselo následn\_\_ aj používanie erbu. Najstaršia známa podoba \_\_anskobystrického erbu pochádza \_\_ roku 1326, erb sa zachoval v podobe pečate na listine. V strede pečate je umiestnený got\_\_cký štít, ktorý je osemkrát delený, čím v štíte vzniká dev\_\_ť vodorovných pol\_\_. Po bokoch štítu sú umie\_\_tnené banícke kladivk\_\_, ktoré symbolizujú baníctvo v Banskej Bystrici.

V 15. storoč\_\_ však nastáva zmena erbu mesta Banskej Bystrice. O zmene sve\_\_čí aj zachované pečatidlo, datované do druhej polovice 15. storočia, ktoré sa nachádza v \_\_tredoslovenskom múzeu v Banskej Bystrici. Erb má už len osem vodorovn\_\_ch pruhov, z erbu vypadli banícke kladivká. Erb mesta Banskej Bystrice je na pečatidle doplnený o št\_\_tonosiča, ktorým je anjel. Okrem anjel\_\_ sú na pečatidle aj ďalšie ved\_\_ajšie figúr\_\_, ktorým\_\_ sú po bokoch stojace orly. Orly sú tzv. ochrancami štít\_\_. Pravdepodobne však v štíte dochádza aj \_\_ zmene poradia farieb pruho\_\_ zo strieborno-červeného na červeno-strieborné.

V zbierkach múzea sa nachádza aj radničné kožené kreslo z roku 1898. Na kresle sa nachádza erb, ktorého štít je sedemkrát delen\_\_ a jeho vodorovné pruh\_\_ sú tu strieborno-červené. Štítonosičom je anjel a strážcam\_\_ znaku sú dva orly. Tento erb je teda ident\_\_cký so súča\_\_ným erbom mesta Banskej Bystrice. Zaujímavá je aj symbolika erbu. Niektor\_\_ autori z 18. storočia v štyroch strieborn\_\_ch pruhoch v štíte v\_\_dia štyri rieky: Hron, Bystricu, Senicu a Udurnu. Červená farba mala symbolizovať nešťastie, biela so striebornou prosperitu mesta. Anjel symbolizoval \_\_ožiu ochranu a orly mali strážiť mesto pre\_\_ zlými udalosťami.

Okolie ná\_š\_ho mesta bolo od nepam\_ä\_ti bohaté na vzácne kov\_y\_. Ob\_y\_vatelia ich už od\_d\_ávna ťažili. Podľa \_v\_šetkého práve toto bola najdôležitejšia príčina, prečo \_u\_horský kráľ Belo IV. pov\_ý\_šil v roku 1255 niekdajšiu osadu na mesto. \_S\_ udelením mestsk\_ý\_ch práv Banskej Bystrici súviselo následn\_e\_ aj používanie erbu. Najstaršia známa podoba \_b\_anskobystrického erbu pochádza \_z\_ roku 1326, erb sa zachoval v podobe pečate na listine. V strede pečate je umiestnený got\_i\_cký štít, ktorý je osemkrát delený, čím v štíte vzniká dev\_ä\_ť vodorovných pol\_í\_. Po bokoch štítu sú umie\_s\_tnené banícke kladivk\_á\_, ktoré symbolizujú baníctvo v Banskej Bystrici.

V 15. storoč\_í\_ však nastáva zmena erbu mesta Banskej Bystrice. O zmene sve\_d\_čí aj zachované pečatidlo, datované do druhej polovice 15. storočia, ktoré sa nachádza v \_S\_tredoslovenskom múzeu v Banskej Bystrici. Erb má už len osem vodorovn\_ý\_ch pruhov, z erbu vypadli banícke kladivká. Erb mesta Banskej Bystrice je na pečatidle doplnený o št\_í\_tonosiča, ktorým je anjel. Okrem anjel\_a\_ sú na pečatidle aj ďalšie ved\_ľ\_ajšie figúr\_y\_, ktorým\_i\_ sú po bokoch stojace orly. Orly sú tzv. ochrancami štít\_u\_. Pravdepodobne však v štíte dochádza aj \_k\_ zmene poradia farieb pruho\_v\_ zo strieborno-červeného na červeno-strieborné.

V zbierkach múzea sa nachádza aj radničné kožené kreslo z roku 1898. Na kresle sa nachádza erb, ktorého štít je sedemkrát delen\_ý\_ a jeho vodorovné pruh\_y\_ sú tu strieborno-červené. Štítonosičom je anjel a strážcam\_i\_ znaku sú dva orly. Tento erb je teda ident\_i\_cký so súča\_s\_ným erbom mesta Banskej Bystrice. Zaujímavá je aj symbolika erbu. Niektor\_í\_ autori z 18. storočia v štyroch strieborn\_ý\_ch pruhoch v štíte v\_i\_dia štyri rieky: Hron, Bystricu, Senicu a Udurnu. Červená farba mala symbolizovať nešťastie, biela so striebornou prosperitu mesta. Anjel symbolizoval \_b\_ožiu ochranu a orly mali strážiť mesto pre\_d\_ zlými udalosťami.

**ROZDELENIE ČÍSLOVIEK**

**1. základné (koľko, aký počet)**

tri, štyri, štvrtina, veľa, viac, zopár, málo...

**2. radové (poradie)**

druhý, tretí, stý, tisíci, posledný, ostatný...

**3. skupinové (počet v skupine)**

jedni, dvoje, oboje, obe, troje, štvoro, desatoro, viacerí, viacero...

**4. druhové (počet druhov)**

jednaké, jednako, dvojaké, štvorako, mnohorako...

**5. násobné (násobky, opakovania)**

dvakrát, veľakrát, mnohokrát...  
jeden raz, dva razy, veľa ráz...  
štvornásobný, stonásobná, mnohonásobne...  
dvojmo, trojmo...  
dvojitý, trojitý, štvorito...

**1. určité**

-vyjadrujú presné číslo (tri, päťkrát, desaťnásobný, štvrtina, trojitý)

**2. neurčité**

-vyjadrujú počet iba približne (veľa, mnohonásobne, viac ráz, menej)

**ČO URČUJEME PRI ČÍSLOVKÁCH**

**1. rod**

**mužský, ženský, stredný**

**2. číslo**

**jednotné (singulár), množné (plurál)**

**3. pád**

**nominatív, genitív, datív, akuzatív, lokál, inštrumentál**

**4. vzor**

**pekný, cudzí, päť, mesto, dub, stroj, žena**

*POZOR! Pri mnohých číslovkách sa neurčujú niektoré gramatické kategórie alebo vzor. Niektoré sa vôbec neohýbajú.*

**VZORY ČÍSLOVIEK**

**päť**

-základné číslovky 5-99  
(piatimi, dvadsiatimi siedmimi)

**pekný**

-radové, násobné, druhové číslovky, ktoré majú tvarotvorný základ zakončený na tvrdú alebo obojakú spoluhlásku (dru**h**ý, sied**m**y, šesťnásob**n**ý, troji**t**ý, mnohora**k**ý)

**cudzí**

-radové a násobné, ktoré majú tvarotvorný základ zakončený na mäkkú spoluhlásku (tre**t**í, tre**t**íkrát, tisí**c**i)

**mesto**

sto (ak sa ohýba -deliť stom)

**stroj**

tisíc-tisíce-tisícmi

**dub**

milión-milióny-miliónmi

**žena**

nula-nuly, miliarda-miliardy

**POZOR NA PRAVOPIS**

**Ako sa skladajú číslovky**

pät-násť, šest-násť  
päť-desiat (päť x desať), šesť-desiat, (šesť x desať), deväť-desiat (deväť x desať)  
päť-sto (päť x sto), šesť-sto (šesť x sto), deväť-sto (deväť x sto)

**Spolu alebo oddelene?**

**desiatky a jednotky**

-v základnom tvare píšeme desiatky spolu s jednotkami (35-tridsaťpäť, 99-deväťdesiatdeväť)  
-ak sa skloňujú, oddeľujeme ich po prípone (tridsiat**i** piat**i** ľudia, v tisícsedemstodeväťdesiat**om**deviat**om** roku)

**milióny a miliardy**

-treba ich písať osobitne (päť miliónov tristodvadsaťsedemtisícdvestopäťdesiatsedem občanov, o dvoch miliónoch tristodvadsaťsedemtisícdvestopäťdesiatich siedmich občanoch)

**Siedmi alebo siedmy?**

**vzor päť -základné číslovky (počet, koľko?)**

-vždy -i  
Boli tam všetci siedm**i**.  
Turnaja sa zúčastnili žiaci ôsm**i**ch základných škôl.  
Siedm**i**m z nás sa to podarilo .  
Vo svojich siedm**i**ch rokoch vynikajúco čítala.

**vzor pekný -radové číslovky (poradie, koľký v poradí?)**

-vždy -y iba v N pl. -i  
V cieli skončil siedm**y**.  
V cieli sme sa umiestnili siedm**i**. (N pl.)  
Prv končili ZŠ žiaci ôsm**y**ch tried.  
V šesťdesiat**y**ch rokoch minulého storočia...  
*Pomôcka! Pri rozlišovaní medzi počtom a poradím niekedy pomôže dať si číslovku do nominatívu. (v siedmich rokoch-N sedem rokov, ôsmych ročníkov-N ôsme ročníky) alebo nahradiť číslovku slovom päť a pomôcť si výslovnosťou (v mojich siedmich rokoch- v mojich piatich rokoch)*

**Jedni alebo jedny?**

-jedni sa používa v N životného mužského rodu, inak jedny  
Jedn**i** chlapi to videli. (N)  
Povedali sme to jedn**ý**m chlapom.  
Stretli sme jedn**y** zaujímavé dievčatá.  
Hrali sme sa s jedn**ý**mi krásnymi deťmi.

**päťkrát, päť ráz**

-slová s **krát** sa píšu spolu (dvakrát, mnohokrát, prvýkrát)  
-slová s **raz** sa píšu oddelene (jeden raz, dva razy, päť ráz, veľa ráz)

**Rozdelenie hlások, hlásky v slovenčine**

Hlásky v slovenskom jazyku rozdeľujeme nasledovne:

**Samohlásky**

Samohlásky delíme na:

* krátke samohlásky: a, e, i, o, u, y, ä
* dlhé samohlásky: á, é, í, ó, ú, ý

**Spoluhlásky**

Spoluhlásky delíme na:

* tvrdé spoluhlásky: h, ch, k, g, d, t, n, l
* mäkké spoluhlásky: č, dž, š, ž, c, dz, j, ď, ť, ň, ľ
* obojaké spoluhlásky: b, m, p, r, s, v, z, f

Podľa znelosti sa spoluhlásky delia na:

* neznelé spoluhlásky: p, t, ť, c, č, s, š, k, ch, f
* znelé spoluhlásky: b, d, ď, dz, dž, z, ž, g, h, v, m, n, ň, l, ĺ, ľ, r, ŕ, j, v

**Dvojhlásky**

Medzi dvojhlásky patria: ia, ie, iu, ô